વળી જે વ્યક્તિ પોતાના ધર્મના મૂલ્યોમાં માનતો હોય તે સાવ નગુણો તો ન જ હોય. મારા વાંચવામાં આવેલ કે તેણે હિન્દુ મંદિરો પણ બંધાવેલ અને એક જૈન પ્રતિનીધિ મંડળ જે અમદાવાદથી ગયેલું તેને ન્યાય પણ કરેલો. તેની દિકરી સંસ્કૃત ભણતી હતી. અને શિવાજીએ ઔરંગઝેબને પરેશાન કરેલ તો પણ તેના પૌત્ર શાહુને તેની જાગીર પાછી આપેલ. સંભાજીનો શિરચ્છેદ કરેલ પણ તે કઈ જગ્યાએ કરેલ અને અંતર્ગત શું વાત હતી તે વાત આપણે જાણતા નથી. જો ધર્મ પરિવર્તન કરે તો તેના ગુના માફ કરી દેવાની ઔરંગઝેબના સ્ટાફની ઓફર હોય તે જોકે નકારી ન શકાય. પણ ઔરંગઝેબ આવી વાતોમાં કેટલો સામેલ હશે તે વિષે કશું સચોટ કહી ન શકાય. પણ જો ૧૯૬૯ અને ૧૯૭૫-૧૯૭૭ જેવા આધુનિક યુગમાં અફવાનું બજાર (જેમાંની કેટલીક સાચી પણ હોય) ગરમ રહેતું હોય છે. પીએમઓ ઓફિસ જે પ્રધાનમંત્રીના સાંનિધ્યમાં જ હોય છે તો પણ પ્રધાન મંત્રી સાહેબ કહે છે મને ખબર નથી. અને કુલા ખંખેરવાની કોશિસ કરે છે. તો સોળમી સત્તરમી સદીમાં તો આવું બધું પૂર બહારમાં હોય જ.